title: Vientos del oeste
text: A lo llargo del añu los vientos del oeste varíen en fuercia en rellación col vórtiz polar. Cuando esti algama la so másima intensidá, n'iviernu, los vientos del oeste son más fuertes; y cuando algama la so mínima intensidá, nel branu, los vientos del oeste debilítense. Un exemplu del impactu d'estos vientos ye la dispersión de columnes de polvu orixinaes nel desiertu de Gobi, qu'amiéstense colos contaminantes del aire y espárdense a gran distancia, llegando a América del Norte. Los vientos del oeste pueden ser perfuertes, y sobre too nel Hemisferiu Sur, porque nelli hai menos tierra que faga menguar la velocidá del aire, qu'aporta a les mases de tierra del hemisferiu con fuercia escomanada. A estos vientos, pola cantidá de nubes y tormentes que lleven consigo, nomáselos, en función de la llatitú, con axetivos qu'espeyen la so fuercia: ruxentes, los roaring forties, nes llatitúes d'ente los 40º y 50º Sur; furiosos, los furious fifties, ente los 50º y 60º Sur; y xiblantes, los shrieking sixties, perriba los 60º de llatitú Sur.